open-index/open-wikipedia-markdown huggingface dataset:
Ανρί Βιντάλ

Ο **Ανρί Βιντάλ** (**Ανρί Λουσιέν Ρεμόν Βιντάλ**, 26 Νοεμβρίου 1919, Κλερμόν-Φεράν, Ρουαγιά Πουί-ντι-Ντομ, Γαλλία – 10 Δεκεμβρίου 1959) ήταν Γάλλος ηθοποιός του σινεμά. Ο Βιντάλ έγινε για πρώτη φορά γνωστός κερδίζοντας στον διαγωνισμό καλλιστείων «Απόλλων του 1939» του Παρισιού. Κίνησε το ενδιαφέρον της Εντίθ Πιαφ, στης οποίας την ταινία «Montmartre-sur-Seine» συμμετείχε, το 1941. Έως και το 1959 που απεβίωσε, είχε πάρει μέρος σε 36 κινηματογραφικά έργα.

Νυμφεύθηκε δις, δύο συναδέλφους του, πρώτα τη Μισέλ Κορντού (1920–1987) από τον Μάιο του 1943 έως τον Ιούλιο του 1946, και κατόπιν την -επίσης ηθοποιό- Μισέλ Μοργκάν (1920–2016) με την οποία γνωρίσθηκε στα γυρίσματα της ταινίας του Αλεσάντρο Μπλασέτι, «Fabiola» (1949) και έζησε μαζί της από το 1950 έως τον θάνατό του. Απεβίωσε από καρδιακή ανακοπή. Ενταφιάσθηκε στο Κοιμητήριο του Πονζιμπώ της γενέτειράς του.

## Παραπομπές


Κατηγορία:Γάλλοι ηθοποιοί κινηματογράφου
Βαρθολομαία Ατσαγιόλι Παλαιολογίνα

Η **Βαρθολομαία Ατσαγιόλι** (ιταλικά : Bartolommea Acciaioli) ήταν Φλωρεντιανής καταγωγής πριγκίπισσα και δέσποινα του Μυστρά. Ήταν πρωτότοκη κόρη του δούκα των Αθηνών Νέριο Α΄ Ατσαϊόλι.

Το 1384 ο πατέρας της την πάντρεψε με τον Δεσπότη του Μυστρά Θεόδωρο Α΄ Παλαιολόγο γιος εκείνη την εποχή του Βυζαντινού αυτοκράτορα Ιωάννη Ε΄ Παλαιολόγου και της Ελένης Καντακουζηνής. Με τον γάμο αυτό ο Νέριο εξασφάλιζε την βοήθεια και συμμαχία του Θεόδωρου στην προσπάθεια του για κατάληψη της περιοχής της Αργολίδας εις βάρος των Ενετών.

Πέθανε σε ηλικία 52 ετών χωρίς να αναφέρεται αν απέκτησε παιδιά. 

## Παραπομπές


Βαρθολομαια
Βαρθολομαια
Κατηγορία:Πρόσωπα του Δεσποτάτου του Μορέως
Κατηγορία:Βυζαντινοί του 14ου αιώνα
Δημοτική Πινακοθήκη Αγρινίου

Η **Δημοτική Πινακοθήκη Αγρινίου** είναι πινακοθήκη που βρίσκεται στο Αγρίνιο. Εγκαινιάστηκε το 2013 και αποτελεί πλέον μια από τις σημαντικότερες δομές πολιτισμού της πόλης. Διαθέτει συλλογή έργων σύγχρονης τέχνης (Ι. Μόραλης, Τέτσης, Κοκκινίδης, Θόδωρος, Ψυχοπαίδης, κλπ), ενώ παράλληλα παρουσιάζει εκθέσεις Ιδρυμάτων και διακεκριμένων Ελλήνων δημιουργών.

## Παραπομπές


Κατηγορία:Κτίρια και κατασκευές στο Αγρίνιο
Μειονότητες στην Ελλάδα

Οι **μειονότητες της Ελλάδας** είναι μικρού μεγέθους συγκρινόμενες με αυτές των άλλων βαλκανικών χωρών καθώς πρόκειται για χώρα σε μεγάλο βαθμό εθνοτικά ομοιογενή. Η κατάσταση αυτή είναι αποτέλεσμα κυρίως ανταλλαγών πληθυσμών ανάμεσα στην Ελλάδα και την Τουρκία (με τη συνθήκη της Λωζάννης) και τη Βουλγαρία (συνθήκη του Νεϊγύ), με τις οποίες απομακρύνθηκαν από την ελληνική επικράτεια οι περισσότεροι μουσουλμάνοι (με την εξαίρεση των μουσουλμάνων της Θράκης) και σλάβοι Χριστιανοί που δεν αυτοπροσδιορίζονταν ως Έλληνες, ενώ εγκαταστάθηκαν στην Ελλάδα Έλληνες από τις χώρες αυτές καθώς και, σε ένα δεύτερο χρόνο, πρόσφυγες. Ο συνολικός πληθυσμός της χώρας είναι 10.816.286 άνθρωποι.

Η μοναδική επίσημα αναγνωρισμένη μειονότητα είναι η μουσουλμανική μειονότητα της Θράκης, που σύμφωνα με την απογραφή του 2001 αριθμεί περίπου 120 χιλιάδες άτομα.και αποτελείται κυρίως από Τούρκους, Πομάκους και Ρομά. Άλλες αναγνωρισμένες μειονότητες είναι οι Αρμένιοι (περίπου 35.000) και οι Εβραίοι (Σεφαρδίτες και Ρωμανιώτες), που είναι περίπου 5.500.

Θρησκευτικές μειονότητες αποτελούν και οι Παλαιοημερολογίτες, οι Καθολικοί και οι Ευαγγελικοί.

Μη αναγνωρισμένες γλωσσικές μειονότητες είναι οι Βλάχοι, οι Αρβανίτες, οι Ρομά και οι σλαβόφωνοι της ελληνικής Μακεδονίας.

## Διαβάστε επίσης
*
*

Κατηγορία:Μειονότητες
Κατηγορία:Πληθυσμιακές ομάδες της Ελλάδας
Παναγία Γρεβενών

Η **Παναγία** είναι ημιορεινό χωριό του νομού Γρεβενών σε υψόμετρο 420 μέτρα.

## Γεωγραφία - Αξιοθέατα
Η Παναγία βρίσκεται στα νοτιοανατολικά του νομού, δίπλα στον Αλιάκμονα ποταμό. Απέχει 14,5 χλμ. ΒΔ. από τη Δεσκάτη. Αξιοθέατα της περιοχής είναι η Ιερά Μονή της Παναγίας και η Ιερά Μονή Ζάβορδας.

## Ιστορία - Διοικητικά
Η παλιά του ονομασία είναι **Τούργιουκο** και αναφέρεται επίσημα το 1918 στο ΦΕΚ 260Α-31/12/1918 να ορίζεται έδρα της ομώνυμης κοινότητας του νομού Κοζάνης. Το 1919 μετονομάζεται σε **Τουρνίκι** και το 1955 σε Παναγία. Σύμφωνα με το σχέδιο Καλλικράτης, μαζί με τη Μονή Αγίου Νικάνορα αποτελούν την τοπική κοινότητα Παναγίας που ανήκει στην δημοτική ενότητα Δεσκάτης του Δήμου Δεσκάτης και σύμφωνα με την απογραφή του 2011 έχει 73 μόνιμους κατοίκους.

## Παραπομπές


Κατηγορία:Δήμος Δεσκάτης
Κατηγορία:Χωριά της περιφερειακής ενότητας Γρεβενών
Πλείαι

Οι **Πλείαι** (), επίσης γνωστή ως **Παλαιά**, ήταν πόλη της Αρχαίας Λακωνίας, η οποία αναφέρεται από τον Λίβιο ως η τοποθεσία όπου ο Νάβις στρατοπέδευσε το 192&nbsp;π.Χ.. Πιθανώς να ευρισκόταν εντός της πεδιάδας της *Λευκής*, η οποία ευρισκόταν μεταξύ των Ακριών και του Ασωπού. Η ονομασία της τοποθεσίας εμφανίζεται εντός επιγραφής.

Η τοποθεσία της ευρίσκεται νοτιοδυτικά της σημερινής Απιδέας.

## Παραπομπές


## Πηγές
* 

Κατηγορία:Πόλεις της αρχαίας Λακωνίας
Κατηγορία:Εγκαταλελειμμένοι οικισμοί στην Ελλάδα
Τιτάνη (Σικυώνα)

Η **Τιτάνη** ή **Τίτανα** ήταν πόλη στη Σικυωνία, επί της αριστερής όχθης του Ασωπού, σε απόσταση 60 σταδίων από τη Σικυώνα, καθώς και 40 από τον Φλειούντα. Ευρισκόταν επί της κορυφής λόφου, όπου ο Τιτάνας, αδερφός του Ηλίου, λέγεται πως κατοικούσε, ενώ έδωσε την ονομασία του στη συγκεκριμένη τοποθεσία. Ήταν γνωστή λόγω της παρουσίας ναού του Ασκληπιού, ο οποίος φέρεται να ανεγέρθηκε από τον Αλέξανδρο, υιό του Μαχάονα, ο οποίος ήταν υιός του Ασκληπιού. Ο συγκεκριμένος ναός υφίστατο, ακόμη, την εποχή του Παυσανία (2ος αιώνας), στο μέσον ενός άλσους αποτελούμενου από κυπαρίσσια, εντός του οποίου οι υπηρέτες του θεού παρείχαν ιατρικές υπηρεσίες σε ασθενείς οι οποίοι είχαν μεταβεί εκεί για την ανάρρωσή τους. Εντός του ναού ευρίσκονταν αγάλματα του Ασκληπιού και της Υγείας, καθώς και των ηρώων Αλεξάνορα και Ευαμερίονα. Υφίσταται, επίσης, ναός προς τιμήν της Αθηνάς στη Τιτάνη, ο οποίος ευρισκόταν επί ενός λόφου, ενώ φιλοξενούσε ένα παλαιό ξύλινο άγαλμα της θεάς. Κατεβαίνοντας από τον λόφο υφίστατο ένα ιερό αφιερωμένο στους Ανέμους. 

Η τοποθεσία ευρίσκεται πλησίον του σημερινού χωριού της Τιτάνης Κορινθίας. 

## Παραπομπές


## Πηγές
* 

Κατηγορία:Πόλεις της αρχαίας Κορινθίας
Κατηγορία:Εγκαταλελειμμένοι οικισμοί στην Ελλάδα
Κατηγορία:Τοποθεσίες της Ελληνικής Μυθολογίας
Κατηγορία:Αρχαίοι ελληνικοί αρχαιολογικοί τόποι στην Ελλάδα
Κατηγορία:Σικυώνα
Κατάλογος μαύρων σημαιών

μικρογραφία|Σημαία του Εμιράτο του Αφγανιστάν από το 1880 - 1901
Τη **μαύρη σημαία** έχουν χρησιμοποιήσει ως σύμβολο:

*υποστηρικτές του αναρχισμού -- βλ. Μαύρη σημαία (αναρχισμός)
* μουσουλμάνοι -- βλ. Μαύρη σημαία (Ισλάμ)
* φασίστες
* το Εμιράτο του Αφγανιστάν υπό την ηγεσία του Αμπντούρ Ραχμάν Χαν την περίοδο 1880 - 1901

και άλλοι.΄

Κατηγορία:Κατάλογοι
Ζοάο Μπουσότι

Ο **Ζοάο Καπιστράνο Μαρία Μπουσότι Νέβς Τζούνιορ** (γενν. 10 Μαΐου 1993 στο Μαπούτο) είναι Ιταλός αθλητής του στίβου, γεννημένος στη Μοζαμβίκη, που συμμετέχει στα 1500 μέτρα. Έχει κερδίσει τρεις φορές το αγώνισμα στο Ιταλικό Πρωτάθλημα Στίβου.

## Βιογραφία
Ο Μπουσότι μετανάστευσε στην Ιταλία το 2002 με τη μητέρα του, Κλοντίν. Ο πατριός του μένει στο Λιβόρνο, εκεί που μένει και ο Μπουσότι. Άρχισε τον στίβο το 2007. Συμμετέχει με την Ιταλία από τον Μάιο του 2012.

## Ατομικά ρεκόρ
* Ανοιχτός στίβος – 3:37.12 (Μασσαλία 2017)
* Κλειστός στίβος – 3:42.82 (Πράγα 2015)

## Παραπομπές


Κατηγορία:Ιταλοί αθλητές του στίβου
Κατηγορία:Αθλητές του στίβου στους Μεσογειακούς Αγώνες 2018
Κατηγορία:Κάτοχοι μεταλλίων του Ιταλικού Πρωταθλήματος Στίβου
Τίμοθι Τσεριγιότ

Ο **Τίμοθι Τσεριγιότ** (γενν. 20 Νοεμβρίου 1995) είναι Κενυάτης δρομέας μεσαίων αποστάσεων. Κέρδισε το αργυρό μετάλλιο στο Παγκόσμιο Πρωτάθλημα Στίβου 2017 στο Λονδίνο, στα 1500 μέτρα ανδρών.

## Ατομικά ρεκόρ

; Ανοιχτός στίβος

* 800 μέτρα – 1:45.92 (Ναϊρόμπι 2014)
* 1500 μέτρα – 3:28.41 (Μονακό 2018)
* Μίλι – 3:49.64 (Γιουτζίν 2017)

## Παραπομπές

## Εξωτερικοί σύνδεσμοι
* Τίμοθι Τσεριγιότ στη Διεθνή Ένωση Ομοσπονδιών Κλασικού Αθλητισμού.

Κατηγορία:Κενυάτες αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Μπουγιάρ Μπουκόσι

Ο **Μπουγιάρ Μπουκόσι** (13 Μαΐου 1947 – 10 Ιουνίου 2025) ήταν Κοσοβάρος ιατρός και πολιτικός που διετέλεσε πρωθυπουργός της Δημοκρατίας του Κοσσυφοπεδίου από το 1991 έως το 2000. 

## Βιογραφικά στοιχεία
Ο Μπουκόσι γεννήθηκε στη Σούβα Ρέκα, στην τότε Σοσιαλιστική Ομοσπονδιακή Δημοκρατία της Γιουγκοσλαβίας. 

Αποφοίτησε από την Ιατρική Σχολή του Πανεπιστημίου του Βελιγραδίου. 

Ο Μπουκόσι ήταν ένας από τους ιδρυτές της Δημοκρατικής Ένωσης του Κοσσυφοπεδίου και εξελέγη αρχηγός του κόμματος. Διετέλεσε αντιπρόεδρος της κυβέρνησης του Κοσσυφοπεδίου στο δεύτερο υπουργικό συμβούλιο του Θάτσι από το 2011 έως το 2014.

Απεβίωσε από καρκίνο σε νοσοκομείο της Γερμανίας στις 10 Ιουνίου 2025, σε ηλικία 78 ετών.

## Παραπομπές


## Σημειώσεις


Κατηγορία:Κοσοβάροι
Εκκλησία Αγίων Πέτρου και Παύλου (Κόζαρατς)

Η **Εκκλησία Αγίων Πέτρου και Παύλου** (σερβικά κυριλλικά: , σερβικά λατινικά: ) είναι σερβική ορθόδοξη εκκλησία στη Βοσνία Ερζεγοβίνη, εντός του εδάφους του χωριού του Κόζαρατς και εκείνου της Πόλεως του Πρίγιεντορ. Είναι καταγεγραμμένη εντός του προσωρινού καταλόγου των εθνικών μνημείων της Βοσνίας και Ερζεγοβίνης.

## Τοποθεσία

## Ιστορία

## Αρχιτεκτονική

## Δείτε επίσης
* Εθνικά μνημεία του Πρίγιεντορ

## Παραπομπές


Κοζαρατς
Πετρου και Παυλου του Κοζαρατς
Κατηγορία:Εθνικά μνημεία στο Πρίγιεντορ
Κλεώπα Μαλατέστα

Η **Κλεόφη, Κλεώπα, ή Κλεόπα, Μαλατέστα Παλαιολογίνα** (ιταλικά :  Cleofa Malatesta) ήταν Ιταλικής καταγωγής πριγκίπισσα και δέσποινα του Μυστρά.  

Καταγόταν από την Ιταλική οικογένεια Μαλατέστα, ήταν κόρη του Μαλατέστα Ντέι Σονετί, Κόμη του Πέζαρο και Φάνο, και της Ιζαμπέλας Γκοντζάγκα και ξαδέλφη του Πάπα Μαρτίνου Ε΄. 

Παντρεύτηκε τον Θεόδωρο Β΄ Παλαιολόγο Δεσπότη του Μυστρά στον Μυστρά στις 21 Ιανουαρίου 1421 ή  το 1422. Ο γάμος έγινε με πρωτοβουλία του Πάπα Μαρτίνου Ε΄ με σκοπό τη συμμαχία κατά των Οθωμανών. Με τον Θεόδωρο απέκτησε μία κόρη την Ελένη Παλαιολογίνα σύζυγο αργότερα του βασιλιά Ιωάννη Β΄της Κύπρου.

Έχαιρε μεγάλου σεβασμού κι αγάπης από τους κατοίκους του Μυστρά αλλά πέθανε πρόωρα σε νεαρή ηλικία το 1433 και ενταφιάστηκε στη μονή του Ζωοδότη Χριστού στον Μυστρά σήμερα μονή Παντανάσσης. Για χάρη της έγραψε μια θρηνητική μονωδία ο φιλόσοφος Γεώργιος Πλήθων Γεμιστός.

Σε ανασκαφή που έγινε από τον Νικόλαο Δρανδάκη σε τάφους στον περίβολο της Αγίας Σοφίας του Μυστρά ανευρέθη μουμιοποιημένο σώμα με καλοδιατηρημένα ρούχα που ταυτίστηκε με την Κλεόπα. Τα ενδύματα παρουσιάζονται σε εκθέσεις είναι μοναδικά στο είδος και τα μόνα υπολείμματα ενδύματος της βυζαντινής εποχής που έχουν βρεθεί επί τόπου.

## Παραπομπές


Κλεωπα
Κατηγορία:Πρόσωπα του Δεσποτάτου του Μορέως
Κατηγορία:Βυζαντινοί του 15ου αιώνα
Κατηγορία:Οίκος των Μαλατέστα
Τακτελκαλέ (συνοικία Λευκωσίας)

Ο **Τακτελκαλέ** ή **Τακτ Ελ Καλέ** (γνωστός και ως **Τακτακαλάς**) είναι συνοικία του Δήμου Λευκωσίας.

## Τοποθεσία
Στα βόρεια συνορεύει με τη συνοικία Γενί Τζαμί, στα ανατολικά με την Παναγία, στα νότια με τον Άγιο Αντώνιο και τον Άγιο Ιωάννη, στα δυτικά με την Ομεριέ και τη Χρυσαλινιώτισσα  και στα βορειοδυτικά με τον Άγις Κασσιανό. Η συνοικία βρίσκεται δίπλα από τη Νεκρή Ζώνη.

## Ονομασία
Η ονομασία *Τακτελκαλέ* (ή *Τακτ-ελ-καλέ*) προέρχεται από την τούρκικη γλώσσα. *Taht* στα τουρκικά σημαίνει ξύλο, ξυλουργός ή ξυλουργείο. *Kale* σημαίνει πύργος ή κάστρο. Υπάρχουν δύο εκδοχές για την προέλευση της ονομασίας της συνοικίας:

* η συνοικία πήρε το όνομα της από τα πολλά ξυλουργεία που υπήρχαν στην περιοχή.
* η συνοικία πήρε το όνομα της από ένα ξύλινο πύργο που βρισκόταν στην περιοχή.

Η ονομασία της συνοικίας προφέρεται και ως *Τακτακαλάς*.

## Πληθυσμός
Ο πίνακας που ακολουθεί παρουσιάζει τον πληθυσμό του Τακτελκαλέ όπως καταγράφηκε στις απογραφές πληθυσμού που έγιναν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά.




## Σημεία ενδιαφέροντος
*Πύλη Αμμοχώστου

## Παραπομπές

Κατηγορία:Συνοικίες Δήμου Λευκωσίας
Μαύρη σημαία (Ισλάμ)

Η **μαύρη σημαία** και το μαύρο χρώμα έχουν χρησιμοποιηθεί ως σύμβολα του Ισλάμ από την εποχή της ίδρυσής του. Κατά την ισλαμική παράδοση ο Προφήτης Μωάμεθ έφερε μια μαύρη σημαία την οποία είχε κατασκευάσει από τη μαντήλα της συζύγου του Αϊσά. Μεταξύ άλλων το σύμβολο αυτό συνδέεται με το Χαλιφάτο των Αβασιδών. Με την άνοδο του ισλαμικού εθνικισμού στον 20ό αιώνα, το μαύρο έγινε μέρος της Παναραβικής Σημαίας και πολλών ισλαμικών κρατών, όπως της Αιγύπτου, του Ιράκ, της Ιορδανίας, της Λιβύης κλπ. Από τη δεκαετία του 1990 έχει χρησιμοποιηθεί από διάφορες ισλαμικές οργανώσεις.

## Παραπομπές


Κατηγορία:Σημαίες
Λάκκωμα Σαμοθράκης

*Για οικισμό της Ελλάδας με το ίδιο όνομα δείτε: [[Λάκκωμα Χαλκιδικής]]*

Το **Λάκκωμα** είναι πεδινό χωριό της Σαμοθράκης σε υψόμετρο 100 μέτρων.

## Γεωγραφία
μικρογραφία|Η πλατειούλα με τον πλάτανο στο Λάκκωμα, Σαμοθράκη
μικρογραφία|Χαρακτηριστική διπλή κατοικία στο Λάκκωμα, Σαμοθράκη
Το Λάκκωμα βρίσκεται προς στα νοτιοδυτικά του νησιού και είναι κτισμένο ανάμεσα σε δύο πλαγιές σε περιοχή γεμάτο ελιές. Απέχει 9 χιλιόμετρα νοτιοανατολικά από το λιμάνι της Καμαριώτισσας και 9 χιλιόμετρα νότια από τη Σαμοθράκη (Χώρα). Οι κάτοικοι του χωριού ασχολούνται με τη γεωργία και κυρίως τη συγκομιδή ελιάς. Γι΄αυτό στην περιοχή σώζονται τρία παλιά ελαιοτριβεία (λαδόμυλοι), που αποτελούν δείγματα της σαμοθρακιώτικης πρωτοβιομηχανικής αρχιτεκτονικής (1900-1920) και ήταν σε λειτουργία μέχρι το 1985, οπότε αντικαταστάθηκαν από σύγχρονα. Στα νοτιοανατολικά του χωριού υπάρχει η παραλία της Παχιάς Άμμου, η οποία είναι η μοναδική αμμώδης παραλία του νησιού και από την οποία ξεκινούν τουριστικά σκάφη  για θαλάσσιες εκδρομές στα νότια μέρη του νησιού (Κατάρτι, Σπηλιές, Βάτο, Κρεμαστό, Γριάς τα Πανιά και Γυαλί). Στην ίδια περιοχή είναι και το εξωκλήσι της Παναγίας της Κρημνιώτισσας, που οφείλει το όνομά του από τον απόκρημνο βράχο πάνω στον οποίο είναι χτισμένο και διαθέτει μαγευτική θέα προς το Βόρειο Αιγαίο.

## Διοικητικά - πληθυσμιακά
Το Λάκκωμα αναφέρεται επίσημα ως οικισμός το 1918 με το ΦΕΚ 116Α-28/05/1918  ως μέρος της τότε κοινότητας Ξηροποτάμου που τότε υπαγόταν στο νομό Λέσβου. Το 1923 αποσπάται και υπάγεται στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 317 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Προσωπικότητες
* Ζωή Τηγανούρια, μουσικοσυνθέτρια και ακορντεονίστα

## Παραπομπές


## Εξωτερικοί σύνδεσμοι
* Παναγία η Κρημνιώτισσα από τον ιστότοπο https://web.archive.org/web/20170707024614/http://www.greece.terrabook.com/

Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Πακιστανικές εκλογές Γερουσίας (2018)

Οι **εκλογές για Γερουσία του Πακιστάν** πραγματοποιήθηκαν στις 3 Μαρτίου 2018 για να αντικατασταθούν 52 συνταξιούχοι γερουσιαστές - το ήμισυ της δύναμης από τη Γερουσία  - με τους νικητές υποψηφίους να υπηρετούν εξαετή θητεία. Συνολικά, η Πακιστανική Μουσουλμανική Λίγκα (N) αναδείχθηκε το μεγαλύτερο κόμμα, ακολουθούμενη από το Λαϊκό Κόμμα και το Tehreek-e-Insaf του Πακιστάν. Τα αποτελέσματα αυτών ήταν αμφιλεγόμενα λόγω των καταγγελιών για εμπόριο ίππων και εξαγορά ψήφων, καταγγελίες που οδήγησαν τον πρωθυπουργό και τον αρχηγό της αντιπολίτευσης Ιμράν Χαν να ζητούν μεταρρυθμίσεις. Πριν από αυτές τις εκλογές, οι υποψήφιοι του PML (N) δηλώθηκαν ως ανεξάρτητοι από την Εκλογική Επιτροπή του Πακιστάν , λόγω απόφασης που έλαβε το Ανώτατο Δικαστήριο.

Εκλογές για την προεδρία και την αντιπροεδρία της γερουσίας διεξήχθησαν στις 12 Μαρτίου του 2018. Αμφότερες οι θέσεις κερδήθηκαν από τους κοινούς υποψηφίους της αντιπολίτευσης είναι υποψήφιοι με τον Σαγίντ Σαντζρανί και τον Σαλίμ Μαντβιγουάλα να εκλέγονται πρόεδρος και αντιπρόεδρος, αντίστοιχα.

## Πλαίσιο
Η Γερουσία του Πακιστάν είναι η άνω βουλή του Κοινοβουλίου του Πακιστάν. Αποτελείται από 104 γερουσιαστές με καθένα από τους γερουσιαστές να υπηρετεί εξαετή θητεία. Οι εκλογές διεξάγονται κάθε 3 χρόνια για το ήμισυ των εδρών στη γερουσία.

Το 2018 διεξήχθησαν εκλογές  στις 3 Μαρτίου του 2018 για να αντικατασταθούν οι γερουσιαστές που εξελέγησαν κατά τις εκλογές του 2012. Η εκλογική διαδικασία είναι έμμεση. Αυτό είναι σε αντίθεση με την άμεση ψηφοφορία με το πλειοψηφικό σύστημα που χρησιμοποιείται σε όλες τις άλλες κοινοβουλευτικές εκλογές στη χώρα.

### Υποψήφιοι και αποτελέσματα
Δύο υποψήφιοι διεκδίκησαν έδρα στις εκλογές που έγιναν στις 12 Μαρτίου 2018. Οι υποψήφιοι της αντιπολίτευσης, Σαντίκ Σαντζρανί και Σαλίμ Μαντβιγουάλα κέρδισαν τις εκλογές για τις αντίστοιχες έδρες.

## Παραπομπές


2018 Γερουσια
Πακισταν
Αλώνια Σαμοθράκης

Τα **Αλώνια** είναι οικισμός της Σαμοθράκης. Είναι αγροτικό χωριό το οποίο το περιβάλλει φύση, και από τους πιο παραδοσιακούς και ανέγγιχτους από τον τουρισμό οικισμούς του νησιού. Απέχει 2,5 χιλιόμετρα νότια από τη Χώρα και κατά την απογραφή του 2011 είχε πληθυσμό 291 κατοίκων. Αναφέρεται επίσημα μετά την τουρκοκρατία το 1918 στο ΦΕΚ 116Α - 28/05/1918 να προσαρτάται στην τότε κοινότητα Σαμοθράκης.

Πολύ κοντά στα Αλώνια βρίσκεται το στρατόπεδο της Σαμοθράκης, ενώ η περιοχή γύρω από το χωριό φιλοξενεί τη Μονή Αγίου Αθανασίου Αλωνίων, που αποτελεί μετόχι της Μονής Ιβήρων του Αγίου Όρους.
## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Φανερωμένη (συνοικία Λευκωσίας)

Η **Φανερωμένη** είναι συνοικία του Δήμου Λευκωσίας.

## Τοποθεσία
Στα βόρεια συνορεύει με την Αγία Σοφία, στα ανατολικά με την Ομεριέ, στα νοτιοανατολικά με τον Άγιο Σάββα, στα νότια με τον Τρυπιώτη, στα νοτιοδυτικά με τη συνοικία Ταμπακχανέ, στα δυτικά με τη συνοικία Νεμπετχανέ και στα βορειοδυτικά με τη συνοικία Ιπλίκ Παζάρ-Κορκούτ Εφέντι.

## Πληθυσμός
Ο πίνακας που ακολουθεί παρουσιάζει τον πληθυσμό της Φανερωμένης όπως καταγράφηκε στις απογραφές πληθυσμού που έγιναν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά.




## Παραπομπές


Κατηγορία:Συνοικίες Δήμου Λευκωσίας
Νιλώτες

Οι **Νειλώτες** είναι λαοί αυτόχθονες της κοιλάδας του Νείλου που μιλάνε τις νειλώτικες γλώσσες, οι οποίες αποτελούν μεγάλη υποομάδα των νειλοσαχάρειων γλωσσών ομιλούμενες στο Νότιο Σουδάν, την Ουγκάντα, την Κένυα και τη βόρεια Τανζανία. Με μια γενικότερη έννοια, οι νειλώτικοι λαοί περιλαμβάνουν όλους τους απογόνους των αρχικών νειλοσαχάρειων ομιλητών. Μεταξύ αυτών είναι οι Λουό, Σάρα, Μαασάι, Καλέντζιν, Ντίνκα, Νουέρ, Σιλλούκ, Ατεκέρ και οι λαοί που μιλάνε τις γλώσσες Μάα, έκαστος από τους οποίους είναι ένα σύμπλεγμα αρκετών εθνοτικών ομάδων. Ορισμένες εθνοτικές ομάδες στη Δυτική Αφρική, όπως οι Σερέρ της Σενεγάλης, της Γκάμπιας και της Μαυριτανίας έχουν αναφερθεί όντας νειλώτικης προέλευσης.

Οι Νειλώτες αποτελούν την πλειοψηφία του πληθυσμού στο Νότιο Σουδάν, περιοχή που πιστεύεται ότι είναι το αρχικό σημείο διασποράς τους. Μετά τους Μαντού, αποτελούν τη δεύτερη πολυπληθέστερη ομάδα λαών που κατοικούν στην περιοχή των Μεγάλων Λιμνών της Αφρικής γύρω από το Ανατολικό Μεγάλο Ρήγμα. Αποτελούν επίσης ένα αξιοσημείωτο τμήμα του πληθυσμού της νοτιοδυτικής Αιθιοπίας.

Οι Νειλώτες προσκολλώνται κυρίως στον Χριστιανισμό και τις παραδοσιακές θρησκείες, συμπεριλαμβανομένης της θρησκείας Ντίνκα.

## Παραπομπές


Κατηγορία:Εθνοτικές ομάδες στην Κένυα
Κατηγορία:Εθνοτικές ομάδες στο Νότιο Σουδάν
Κατηγορία:Εθνοτικές ομάδες στην Τανζανία
Κατηγορία:Εθνοτικές ομάδες στην Ουγκάντα
Προφήτης Ηλίας Σαμοθράκης

*Για οικισμούς της Ελλάδας με το ίδιο όνομα δείτε: [[Προφήτης Ηλίας (αποσαφήνιση)]]*

Ο **Προφήτης Ηλίας** είναι ημιορεινός οικισμός της Σαμοθράκης.

## Γεωγραφικά στοιχεία - αξιοθέατα
μικρογραφία|Χαρακτηριστική κατοικία, Προφήτης Ηλίας, Σαμοθράκη
Ο Προφήτης Ηλίας βρίσκεται στα νοτιοδυτικά του νησιού και είναι χτισμένος στην πλαγιά του λόφου του Προφήτη Ηλία, στους νοτιοδυτικούς πρόποδες του όρους Φεγγάρι (Σάος), σε υψόμετρο 360 μέτρων με θέα προς Ίμβρο, Λήμνο και Άγιο Όρος. Είναι το πιο ορεινό χωριό του νησιού, με σπίτια παραδοσιακής αρχιτεκτονικής και οι  μόνιμοι κάτοικοί του ασχολούνται με τη γεωργία και κυρίως την κτηνοτροφία. Απέχει 12,5 χιλιόμετρα νότια της Χώρας. Βόρεια του χωριού, στη τοποθεσία "Μανταλ’ Παναγιά",  σε αντέρεισμα της κορυφής Άι-Λιάς και μέχρι το χείμαρρο  Ξηροπόταμο έχουν βρεθεί ιερό γυναικείας θεότητας (πιθανόν της Αρτέμιδος) από τα αρχαϊκά μέχρι τα ρωμαϊκά χρόνια και αρχαίο λατομείο.

## Ονομασία - διοικητικά στοιχεία
Το παλιό όνομα μέχρι το 1928 ήταν **Κουρμπέτι** και με αυτό αναφέρεται επίσημα το 1918 στο ΦΕΚ 116Α-28/05/1918 να προσαρτάται στην τότε κοινότητα Ξηροποτάμου και να υπάγεται στο νομό Λέσβου. Το 1923 αποσπάται και υπάγεται στο νομό Έβρου. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 189 κατοίκων.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


## Εξωτερικοί σύνδεσμοι
* Η ανασκαφή στην Παναγιά Τ' Μάνταλ της Σαμοθράκης το 1993 

Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Ρανγκαμάτι (αποσαφήνιση)

Ο όρος **Ρανγκαμάτι** μπορεί να αναφέρεται στα παρακάτω: 
* Ρανγκαμάτι, πόλη στο νοτιοανατολικό Μπανγκλαντές
* Επαρχία Ρανγκαμάτι, επαρχία στην διαίρεση Τσιταγκόνγκ, στο νοτιοανατολικό Μπανγκλαντές
Ξηροπόταμος Σαμοθράκης

Ο **Ξηροπόταμος** είναι οικισμός της Σαμοθράκης, ο οποίος βρίσκεται χτισμένος στις νότιες πλαγιές του όρους Σάος, ανάμεσα από το λιμάνι της Καμαριώτισσας και το χωριό Λάκκωμα. Τα μικρά σπίτια του χωριού είναι χτισμένα μέσα στην καταπράσινη φύση, κατά μήκος του ρέματος του Ξηροπόταμου, που είναι και το μεγαλύτερο της περιοχής. Απέχει 10 χιλιόμετρα νότια της Χώρας και κατά την απογραφή του 2011 είχε πληθυσμό 39  κατοίκων, αν και πριν από πενήντα χρόνια το χωριό έσφυζε από ζωή και ήταν από τα μεγαλύτερα στο νησί. Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Ποταμιά Σαμοθράκης

Η **Ποταμιά** απογράφεται ως ξεχωριστός οικισμός της Σαμοθράκης και βρίσκεται κοντά στις βορειοδυτικές ακτές του νησιού. Είναι κτισμένος δίπλα στην επαρχιακή οδό Καμαριώτισσας - Παλαιόπολης σε υψόμετρο 36 μέτρων και απέχει περίπου 6 χιλιόμετρα βορειοδυτικά από τη Χώρα. Αναφέρεται επίσημα ως ξεχωριστός οικισμός να απογράφεται για πρώτη φορά 2001. Σύμφωνα με το σχέδιο Καλλικράτης υπάγεται στο δήμο Σαμοθράκης και με την απογραφή του 2011 είχε πληθυσμό 6 κατοίκους ενώ το 2001 είχε 3.

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Μακρυλιές Σαμοθράκης

Οι **Μακρυλιές** είναι οικισμός της Σαμοθράκης που βρίσκεται στα νοτιοδυτικά του νησιού σε απόσταση περίπου 9 χλμ. νότια από τη Χώρα. Βορειοδυτικά είναι η Καμαριώτισσα ενώ δίπλα και ανατολικά το Λάκκωμα. Σύμφωνα με την τοπική παράδοση οφείλουν το όνομά τους στο είδος των ελιών που παράγονται στην περιοχή.

Αναφέρονται επίσημα το 1918, γραμμένες *Μακρηλιές*,  στο ΦΕΚ 116Α - 28/05/1918 να προσαρτόνται στην τότε κοινότητα Ξηροποτάμου. Το 1951 ο οικισμός καταργήθηκε και απογράφηκε ξανά το 1991 (γραμμένος Μακρυλιές - δηλ. με "υ"). Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 36 κατοίκους ενώ το 1991 και 2001 είχε 18 και 9 αντίστοιχα.

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Pnickies

Το ***Pnickies*** (ιαπωνικά: ぷにっきいず) είναι arcade βιντεοπαιχνίδι παζλ που αναπτύχθηκε από την Capcom και την Compile και κυκλοφόρησε από την πρώτη τον Ιούνιο του 1994 για τα CP System και CP System II.

## Τρόπος παιχνιδιού
μικρογραφία|αριστερά|Σκηνή από το gameplay του παιχνιδιού.
Το παιχνίδι παίζεται με τρόπο παρόμοιο με τα παιχνίδια *[[Tetris]]*. Από το επάνω μέρος της οθόνης πέφτουν κουτάκια, τα οποία ο παίκτης καλείται να ταιριάξει ανά χρώμα, ώστε να τα κάνει να εξαφανιστούν. Σταδιακά, ο ρυθμός με τον οποίο πέφτουν τα κουτάκια επιταχύνεται. Αν τα κουτάκια ταιριαστούν σωστά, τότε ενώνονται μεταξύ τους και εξαφανίζονται. Το παιχνίδι τελειώνει είτε αν ο παίκτης κερδίσει τουλάχιστον 100 βαθμούς, είτε αν η οθόνη γεμίσει μέχρι επάνω κουτάκια. Μπορούν να παίξουν ταυτόχρονα μέχρι δύο παίκτες.

## Παραπομπές


## Εξωτερικοί σύνδεσμοι

* ''Pnickies'' στο Museum of the Game
* ''Pnickies'' στο MobyGames

Κατηγορία:Arcade παιχνίδια
Κατηγορία:Βιντεοπαιχνίδια του 1994
Κατηγορία:Βιντεοπαιχνίδια της Capcom
Κατηγορία:Βιντεοπαιχνίδια παζλ
3361 Ορφεύς

Ο **Ορφεύς (Orpheus)** είναι ένας μικρός Απολλώνειος αστεροειδής, με απόλυτο μέγεθος *H* (όπως ορίζεται για το Ηλιακό Σύστημα) 19,03. Ανακαλύφθηκε το 1982 από τον Χιλιανό αστρονόμο Κάρλος Τόρες, που παρατηρούσε από τον Αστρονομικό Σταθμό Σέρο Ελ Ρόμπλε του Εθνικού Αστεροσκοπείου της Χιλής, και πήρε το όνομά του από το ομώνυμο πρόσωπο της ελληνικής μυθολογίας.

Ως Απολλώνειος αστεροειδής, ο Ορφεύς περνά κατά καιρούς σχετικώς κοντά από τη Γη, αφού διασχίζει τις τροχιές της Γης και του Άρη, πλησιάζοντας ακόμα και την Αφροδίτη. Η τροχιά του έχει υπολογισθεί με ακρίβεια για τους επόμενους αρκετούς αιώνες, λαβαίνοντας υπόψη και μη βαρυτικές δυνάμεις. Η πλησιέστερη προσέγγισή του τον 20ό αιώνα (χάρη στην οποία και ανακαλύφθηκε) σημειώθηκε στις 13 Απριλίου 1982, όταν πέρασε σε απόσταση 4,70 εκατομμυρίων χιλιομέτρων από τον πλανήτη μας (12 φορές η μέση απόσταση Γης-Σελήνης). Η πλησιέστερη προσέγγιση του αστεροειδή στη Γη σε ολόκληρο τον 21ο και 22ο αιώνα θα συμβεί στις 18 Απριλίου 2091, οπότε η απόσταση μεταξύ των δύο σωμάτων θα είναι 3,16 εκατομμύρια χιλιόμετρα.

Ο Ορφεύς είναι Δυνητικά Επικίνδυνος Αστεροειδής (PHA) επειδή η ελάχιστη απόσταση τομής τροχιάς (MOID) με τη Γη είναι μικρότερη από 0,05 AU (συγκεκριμένα είναι 0,01392 AU) και η μέση διάμετρός του είναι μεγαλύτερη από 150 μέτρα, συγκεκριμένα είναι σχεδόν 300 μέτρα αν υποτεθεί ότι η λευκαύγειά του είναι 0,4.

Ο Ορφεύς περιστρέφεται γύρω από τον εαυτό του μία φορά κάθε 3 ώρες και 32 λεπτά.

Ο αστεροειδής πιθανώς να παρατηρηθεί από κοντά από το διαστημόπλοιο της προταθείσας αποστολής AIDA κατά το ταξίδι του προς τον διπλό αστεροειδή 65803 Δίδυμο.

## Εξωτερικοί σύνδεσμοι
* Τροχιά από το JPL / Εφημερίδα

Ορφευς
Γκασπάρε Σομμαρίπα

Ο **Γκασπάρε Σομμαρίπα** (πέθανε το 1402) ήταν Άρχοντας της Πάρου και Τριτημόριος της Εύβοιας (1390 - 1402).
Παντρεύτηκε το 1390 την Μαρία Σανούδου (πέθανε το 1426) μέλος του Οίκου των Σανούδων κόρη των Δουκών του Αρχιπελάγους Νικολάου Β΄ Σπετσαμπάντα και της Φιορέντσα Σανούντο. Τον γάμο είχε επιβάλει ο νέος δούκας του Αρχιπελάγους Φραγκίσκος Α΄ Κρίσπος από τον Οίκο των Κρίσπων σαν όρο για να δώσει δώρο ο Φραγκίσκος τη Πάρο στην Άννα σαν αποζημίωση για την απώλεια της Άνδρου. Ο Φραγκίσκος είχε αρπάξει την Άνδρο από την Μαρία με την βία (1383) για να την δώσει προίκα στην κόρη του Πετρονίλλα.

## Οικογένεια

Με τον γάμο του με την Μαρία Σανούδου απέκτησε :

*Κρουσίνο Α΄ Σομμαρίπα κύριος της Πάρου (από το 1440) και κύριος της Χαλκίδας
*Φιορέντσα Σομμαρίπα, σύζυγος του Ιάκωβου Α΄ Κρίσπου, δούκα του Αρχιπελάγους, μεγαλύτερου γιου και διαδόχου του Φραγκίσκου Α΄

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983

## Εξωτερικοί σύνδεσμοι

*Οικογένεια Κρίσπου

|-

Κατηγορία:Οικογένεια Σομμαρίπα
Κατηγορία:Τριτημόριοι της Εύβοιας
Κατηγορία:Άρχοντες της Πάρου
3752 Καμίλλο

Ο **Καμίλλο (Camillo)** είναι ένας Απολλώνειος αστεροειδής με απόλυτο μέγεθος *H* (όπως ορίζεται για το Ηλιακό Σύστημα) 15,4. Ανακαλύφθηκε το 1985 από την Αμερικανίδα αστρονόμο Έλινορ Χέλιν και την Ιταλίδα αστρονόμο Μαρία Μπαρούτσι, που παρατηρούσαν από τον σταθμό CERGA του Αστεροσκοπείου της Κυανής Ακτής, και πήρε το όνομά του από το όνομα του γιου του βασιλιά Τούρνου της ρωμαϊκής μυθολογίας, που ήταν και το όνομα του γιου της Μπαρούτσι.

## Προσεγγίσεις στη Γη
thumb|right|255px|Η τροχιά του Καμίλλο έχει πολύ μεγάλη κλίση
Ως Απολλώνειος αστεροειδής, ο Καμίλλο περνά κατά καιρούς σχετικώς κοντά από τη Γη, αλλά σπανίως, επειδή η κλίση της τροχιάς του ως προς το επίπεδο της εκλειπτικής είναι εξαιρετικά μεγάλη, πάνω από 55 μοίρες. Η πλησιέστερη προσέγγισή του κατά τον 20ό αιώνα σημειώθηκε στις 17 Φεβρουαρίου 1976, όταν πέρασε σε απόσταση 12,0 εκατομμυρίων χιλιομέτρων από τον πλανήτη μας (31 φορές η μέση απόσταση Γης-Σελήνης). Η πλησιέστερη προσέγγιση του αστεροειδή στη Γη στον 21ο αιώνα θα συμβεί στις 15 Φεβρουαρίου 2055, οπότε η απόσταση μεταξύ των δύο σωμάτων θα είναι 12,9 εκατομμύρια χλμ.

Ο Καμίλλο δεν ταξινομείται ως Δυνητικά Επικίνδυνος Αστεροειδής (PHA), επειδή η ελάχιστη απόσταση τομής τροχιάς (MOID) με τη Γη είναι μεγαλύτερη από 0,05 AU (συγκεκριμένα είναι 0,0780 AU ή 11,67 εκατομμύρια χλμ.).

### Η προσέγγιση του 2013
Στις 12 Φεβρουαρίου 2013 ο Καμίλλο πέρασε σε απόσταση 22,1 εκατομμυρίων χλμ. από τη Γη, οπότε είχε φαινόμενο μέγεθος 13 και παρατηρήθηκε με τη μέθοδο ραντάρ (αποστολή ραδιοκυμάτων που ανακλώνται πάνω στον αστεροειδή και επιστρέφουν στη Γη, ανιχνευόμενα από τα ίδια ραδιοτηλεσκόπια) από το Γκόλντστοουν και το Ραδιοτηλεσκόπιο του Αρεσίμπο.

### Η προσέγγιση του 2018
Στις 20 Φεβρουαρίου 2018 ο Καμίλλο πέρασε σε απόσταση 19 εκατομμυρίων χλμ. από τη Γη και παρατηρήθηκε και πάλι με τη μέθοδο ραντάρ από το Ραδιοτηλεσκόπιο του Αρεσίμπο. Επιβεβαιώθηκε ότι έχει μακρόστενο δίλοβο σχήμα, με απότομες γωνίες. Το σχήμα του είχε προσδιορισθεί χονδρικά και είκοσι χρόνια παλαιότερα, από την καμπύλη φωτός του Πετρ Πράβετς (1998).

## Φυσικά χαρακτηριστικά
Η μέση διάμετρος του Καμίλλο είναι είναι 2,3 χλμ. Ο φασματικός τύπος του εκτιμάται ότι είναι **S** (λιθώδης), ενώ το άλβεδό του είναι 0,21 ± 0,04. Ο Καμίλλο περιστρέφεται γύρω από τον εαυτό του μία φορά κάθε 37 ώρες και 51 λεπτά, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL / Εφημερίδα

Καμιλλο
Τσιλικρωτά

Τα **τσιλικρωτά** είναι ελληνική δοξασία του Δωδεκαημέρου στη Δυτική Μάνη, ομόλογη των καλικαντζάρων. 

Είναι δαίμονες που βγαίνουν από τον Κάτω Κόσμο και ορισμένοι θεωρούν πως, ως δοξασία, είναι απόγονοι του θεού Πάνα και των Σάτυρων. 

Είναι ξωτικά κατάμαυρα, κακάσχημα, με τρίχες σε όλο τους το σώμα, ενώ από κάποιους παρουσιάζονται ως ψηλά όντα. Τα τσιλικρωτά πειράζουν τους ανθρώπους και μαγαρίζουν τα σπίτια τους μπαίνοντας μέσα από τις καμινάδες.

## Παραπομπές

Κατηγορία:Μυθολογικά πλάσματα
Κατηγορία:Δαίμονες
Κατηγορία:Λαϊκές δοξασίες
Ντομένικο Σομμαρίπα

O **Ντομένικο Σομμαρίπα** (1430 - 1466) μέλος πλάγιου κλάδου από την Οικογένεια Σομμαρίπα και Άρχοντας της Άνδρου (1462 - 1466) ήταν μικρότερος γιος του Κρουσίνο Α΄ Σομμαρίπα με την άγνωστη σύζυγο του. Ο πατέρας του ήταν Κύριος της Πάρου, Τριτημόριος της Εύβοιας, η Δημοκρατία της Βενετίας αποφάσισε να του παραχωρήσει και την Άνδρο (1440) που διεκδικούσε η οικογένεια του από την μητέρα του 50 χρόνια. Ο Κρουσίνο Α΄ πέθανε (1462) και τον κληρονόμησε στην Πάρο και στην Εύβοια ο μεγαλύτερος γιος του Νικολό Α΄ Σομμαρίπα, στη Άνδρο τον διαδέχθηκε ο Ντομένικο και θεωρείται ο γενάρχης των Σομμαρίπα της Άνδρου.

## Οικογένεια

Με την σύζυγο του Αντριάνα Κρίσπου (1466) κόρη του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι απέκτησε :

*Τζιοβάνι Σομμαρίπα, διάδοχος του στην Άνδρο (1466 - 1468) που δολοφονήθηκε από μια επίθεση Τούρκων στο νησί
*Κρουσίνο Β΄ Σομμαρίπα, διάδοχος του αδελφού του Τζιοβάνι στην Άνδρο (1468 - 1500)
*Φραντσέσκο Σομμαρίπα, Κύριος της Άνδρου για λίγους μήνες (1506)

## Παραπομπές
 		


## Πηγές

*Mihail-Dimitri Sturdza, Dictionnaire Historique et Généalogique des Grandes Familles de Grèce, d'Albanie et de Constantinople, Paris: Sturdza, 1983

Κατηγορία:Οικογένεια Σομμαρίπα
Κατηγορία:Άρχοντες της Άνδρου
Κόκκινο Δημαρχείο

Με την ονομασία **Κόκκινο Δημαρχείο** (γερμ. *Rotes Rathaus*) είναι γνωστό το δημαρχείο του Βερολίνου, που βρίσκεται στην κεντρική περιοχή Μίτε της πόλεως, στην ομώνυμη οδό (*Rathausstraße*, δηλαδή «Οδός Δημαρχείου») και κοντά στην Αλεξάντερπλατς. Αποτελεί την έδρα του κυβερνήτη-δημάρχου και της τοπικής κυβερνήσεως του Ομόσπονδου Κρατιδίου του Βερολίνου, γνωστής ως Γερουσίας του Βερολίνου. Το όνομα του κτίσματος χρονολογείται από την κατασκευή του τον 19ο αιώνα και προέρχεται από τα κόκκινα τούβλα με τα οποία είναι κτισμένη η πρόσοψή του. Δεν έχει σχέση με το γεγονός ότι μεταπολεμικά βρισκόταν στο κομμουνιστικό Ανατολικό Βερολίνο.

## Ιστορία
Το δημαρχείο του Βερολίνου κτίστηκε από το 1861 μέχρι το 1869, στον αρχιτεκτονικό ρυθμό της ακμής της βορειοϊταλικής Αναγεννήσεως. Αρχιτέκτονας ήταν ο Χέρμαν Φρήντριχ Βαίζεμαν (Hermann Friedrich Waesemann, 1813-1879). Πρότυπό του ήταν το παλαιό δημαρχείο της πόλεως Τορν, του σημερινού Τόρουν της Πολωνίας, αλλά η αρχιτεκτονική του πύργου του θυμίζει τον πύργο του ναού της Παναγίας του Λαν, στη βόρεια Γαλλία. Το δημαρχείο αντικατέστησε αρκετά μεμονωμένα κτίσματα που χρονολογούνταν από τον Μεσαίωνα και σήμερα καταλαμβάνει ένα ολόκληρο οικοδομικό τετράγωνο.

Το Κόκκινο Δημαρχείο υπέστη σοβαρές ζημιές από τους συμμαχικούς βομβαρδισμούς κατά τον Β΄ Παγκόσμιο Πόλεμο και ξαναχτίστηκε με βάση το αρχικό του σχέδιο από το 1951 μέχρι το 1956. Το *Neues Stadthaus* στην Parochialstraße, το οποίο σώθηκε από τους βομβαρδισμούς και προπολεμικώς στέγαζε την έδρα της δημοτικής εταιρείας ασφάλειας πυρός του Βερολίνου *Feuersozietät*, χρησίμευσε ως το προσωρινό δημαρχείο για όλους τους τομείς του κατεχόμενου Βερολίνου μέχρι τον Σεπτέμβριο του 1948. Το ανακατασκευασμένο Κόκκινο Δημαρχείο χρησίμευσε ως το δημαρχείο του Ανατολικού Βερολίνου, ενώ το Δημαρχείο του Σένεμπεργκ χρησίμευε ως το δημαρχείο του Δυτικού Βερολίνου. Μετά όμως την επανένωση της Γερμανίας, η έδρα της διοικήσεως του επανενωμένου Βερολίνου έγινε επισήμως και πάλι το Κόκκινο Δημαρχείο, την 1η Οκτωβρίου 1991.


Αρχείο:Ayuntamiento Rojo, Berlín, Alemania, 2016-04-22, DD 37-39 HDR.jpg|Ο πύργος και το ρολόι του Κόκκινου Δημαρχείου
Αρχείο:Rotes Rathaus, Berlin.jpg|Το Κόκκινο Δημαρχείο τη νύχτα
Αρχείο:Rotes Rathaus vom Fernsehturm aus.jpg|Το Δημαρχείο όπως φαίνεται από τον Πύργο της Τηλεοράσεως
Αρχείο:Berlin- The Rotes Rathaus with the Neptunbrunnen in front - 2761.jpg|Το Κόκκινο Δημαρχείο πίσω από το Συντριβάνι του Ποσειδώνος
Αρχείο:LNM 03-13 Rotes Rathaus 08.jpg|Η είσοδος του Κόκκινου Δημαρχείου
Αρχείο:Torun Ratusz Staromiejski 2010 03 04 7189.JPG|Το παλαιό δημαρχείο του Τόρουν, έμπνευση για το Κόκκινο Δημαρχείο


## Δείτε επίσης
* Γερουσία του Βερολίνου
* Δήμαρχος του Βερολίνου
* Τηλεοπτικός πύργος Βερολίνου
* Αλεξάντερπλατς

## Παραπομπές


## Εξωτερικοί σύνδεσμοι
* Gregor Gosciniak: «Berlin City Hall» στο *CityMayors.com*
* Πανόραμα 360° μπροστά από το Δημαρχείο

Κατηγορία:Κτίρια και κατασκευές στο Βερολίνο
Κατηγορία:Δημαρχεία
Λίμνη Καπτάι

Η **Λίμνη Καπτάι** είναι η μεγαλύτερη τεχνητή λίμνη στο Μπαγκλαντές. Βρίσκεται στην υποεπαρχία Καπτάι, στην επαρχία Ρανγκαμάτι της διαίρεσης Τσιταγκόνγκ. Η λίμνη δημιουργήθηκε ως αποτέλεσμα της οικοδόμησης του φράγματος Καπτάι στο ποταμό Καρναφούλι, ως τμήμα του υδροηλεκτρικού έργου Καρναφούλι. Έχει μέσο βάθος 30 μέτρων και μέγιστο βάθος 150 μέτρων.

## Ιστορία
μικρογραφία|Μια οικογενειακή επίσκεψη στη λίμνη Καπτάι.
Η κατασκευή του ταμιευτήρα για το υδροηλεκτρικό εργοστάσιο άρχισε το 1956 από την κυβέρνηση του ανατολικού Πακιστάν. Ως αποτέλεσμα, 220 τ.χλμ. αγροτεμαχίων στην επαρχία Ρανγκαμάτι βυθίστηκαν κάτω από το νερό και δημιούργησαν τη λίμνη. Το υδροηλεκτρικό έργο χρηματοδοτήθηκε από τις Ηνωμένες Πολιτείες. Το έργο ολοκληρώθηκε το 1962. Η International Engineering Company και η Utah International Inc. έλαβαν τη σύμβαση για την κατασκευή του φράγματος. Το φράγμα έχει μήκος 670.8 μέτρων και ύψος 54.7 μέτρων. Το φράγμα έχει 16 πύλες.

Η γη που καταπονίστηκε αποτελούσε το 40% της συνολικής καλλιεργήσιμης γης στην επαρχία. Μαζί με αυτό, 75 τ.χλμ. κρατικών δασών και 610 τ.χλμ. άλλων δασικών εκτάσεων επίσης καταποντίστηκε. Περίπου 18.000 οικογένειες με σχεδόν 100.000 άτομα συνολικά εκτοπίστηκαν. Το παλάτι του βασιλιά των Τσάκμα επίσης πλημμύρισε και σήμερα βρίσκεται κάτω από το νερό.

## Οικολογική κατάσταση
Η οικολογική καταστροφή της λίμνης αξιολογήθηκε πρόσφατα. Η αξιολόγηση δείχνει ότι η ρύπανση των υδάτων λόγω της χρήσης λιπασμάτων και φυτοφαρμάκων γύρω από τη λίμνη επηρεάζουν τη ζωή στο νερό. Το 1966, το μερίδιο των μεγάλων ψαριών στη συνολική παραγωγή ψαριών ήταν 78%, ενώ το 1993 είχε μειωθεί κατακόρυφα στο 2%. Επίσης, πάνω από πέντε τόνοι ανθρώπινων περιττωμάτων και άλλα απόβλητα εκβάλλουν στη λίμνη κάθε μέρα, σύμφωνα με αναφορές. Το 85% του πληθυσμού που ζει γύρω από τη λίμνη εξαρτάται από το νερό για πόση, μαγείρεμα, πλύσιμο και μπάνιο. Έτσι οι κίνδυνοι που ενέχει η λίμνη για την υγεία έχουν αυξηθεί κατακόρυφα.

## Γκαλερί

Αρχείο:Hanging Bridge, Kaptai Lake.jpg|Κρεμαστή Γέφυρα
Αρχείο:Kaptai1.jpg|Δέντρα στη λίμνη Καπτάι
Αρχείο:Sunset in Kaptai Lake.jpg|Ηλιοβασίλεμα στη λίμνη
Αρχείο:Jhulanto Bridge Rangamati.jpg|Γέφυρα πάνω από τη λίμνη
Αρχείο:Aronnak Holiday Cottage, Rangamati09.jpg|Βάρκα στη λίμνη
Αρχείο:View of Kaptai lake , Rangamati.jpg|Θέα στη λίμνη Καπτάι, Ρανγκαμάτι
Αρχείο:Prayer at Kaptai Lake.jpg|Προσευχή στη λίμνη Καπτάι


## Δείτε επίσης
* Αρδευτικό έργο Μαχαμάγια
* Εθνικό Πάρκο Καπτάι

## Παραπομπές


Κατηγορία:Γεωγραφία του Μπανγκλαντές
Αφροδίσιον (Κύπρος)

Το **Αφροδίσιον** (), επίσης γνωστό ως **Αφροδισιάς**, ήταν πόλη της Αρχαίας Κύπρου, ευρισκόμενη στο στενότερο τμήμα του νησιού, σε απόσταση, μόνον, 70 σταδίων από τη Σαλαμίνα.

Η τοποθεσία της βρίσκεται πλησίον των σημερινών Λιαστρικών Ακανθούς, εντός της *de facto* Τουρκικής Δημοκρατίας της Βόρειας Κύπρου.

## Παραπομπές


## Πηγές

Κατηγορία:Οικισμοί στην Αρχαία Κύπρο
Κατηγορία:Εγκαταλελειμμένοι οικισμοί στην Κύπρο
Τζιοβάνι Σομμαρίπα

Ο **Τζιοβάνι Σομμαρίπα** (πέθανε το 1468) ήταν μέλος από την Οικογένεια Σομμαρίπα και Άρχοντας της Άνδρου (1466 - 1468). Ο Τζιοβάνι ήταν μεγαλύτερος γιος και διάδοχος του Άρχοντα της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Ύστερα από δυο χρόνια διοίκησης του νησιού από τον Τζιοβάνι η Άνδρος δέχτηκε Οθωμανική επιδρομή, ο ίδιος έπεσε σε μάχη (1468). Τον διαδέχθηκε ο δεύτερος αδελφός του Κρουσίνο Β΄ Σομμαρίπα. 

## Παραπομπές
 		


## Πηγές

*Miller, William (1908). The Latins in the Levant, a History of Frankish Greece (1204–1566). New York: E.P. Dutton and Company.
*Setton, Kenneth M. (1978). The Papacy and the Levant (1204–1571), Volume II: The Fifteenth Century.

Κατηγορία:Οικογένεια Σομμαρίπα
Κατηγορία:Άρχοντες της Άνδρου
Οζίζαλα

Τα **Οζίζαλα** ή Όζζαλα (αρχ.: Ὁζιζαλα, Ὁζζαλα) ήταν ένα αρχαίο χωριό στο βυζαντινό Θέμα της Καππαδοκίας, στη σημερινή Τουρκία και αντιστοιχεί στο σημερινό χωριό Üzengilik. Βρίσκεται περίπου 40 χλμ από την βυζαντινή πόλη Κολώνεια (σημερινό Ακσαράι).

## Ιστορία
[thumb|Ο άγιος [Αμφιλόχιος Ικονίου.]]
Στα Οζίζαλα μόνασε ως ερημίτης σε κτήμα στο βουνό, κοντά στον πατέρα του, ο Αμφιλόχιος, με τροφή του μόνο λαχανικά και βρώσιμα βότανα. Μετέπειτα ο Αμφιλόχιος χειροτονήθηκε επίσκοπος Ικονίου από το 370 έως το 373 μ.Χ. Μαζί με ένα φίλο του ονόματι Ηρακλείδη θέλησαν να μονάσουν. Ο Ηρακλείδης προηγήθη του Αμφιλόχιου και ο πρώτος προσκάλεσε τον δεύτερο στην μοναστική κοινότητα του Μεγάλου Βασιλείου, τη *Βασιλειάδα*.

## Σημειώσεις


## Βιβλιογραφία

* TIB 2: Friedrich Hild και Marcell Restle, *Kappadokien*, 1981, ISBN 3-7001-0401-4

Κατηγορία:Οικισμοί της Βυζαντινής Αυτοκρατορίας
Κατηγορία:Ρωμαϊκές πόλεις στην Τουρκία
Άραπλος

Η **Άραπλος** () ήταν αρχαία ελληνική πόλη στη Θράκη, ευρισκόμενη εντός της περιοχής της Θρακικής Χερσονήσου.

## Δείτε επίσης
* Αρχαίες ελληνικές αποικίες στη Θράκη

## Παραπομπές


Κατηγορία:Οικισμοί της αρχαίας Θράκης
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες ελληνικές αποικίες στη Θρακική Χερσόνησο
Κατηγορία:Χαμένες αρχαίες πόλεις
Εκδόσεις Προσκήνιο

Ο εκδοτικός οίκος **Προσκήνιο** ιδρύθηκε από τον Αγγελο Σιδεράτο και τη Βίλλυ Σιδεράτου το 1990. Έως το 2016 που έκλεισε, εξέδωσε μια σειρά βιβλίων βασικά ιστορικό και πολιτικού περιεχομένου 

## Παραπομπές


Κατηγορία:Εκδοτικοί οίκοι
Ελαιούς (Βιθυνία)

Ο **Ελαιούς** () ή **Ελαίος** () ήταν αρχαίο εμπόριον ή τόπος συναλλαγών επί των ακτών της Βιθυνίας, στις εκβολές ομώνυμου ποταμού. Ο Ελαιούς ευρισκόταν σε απόσταση 120 σταδίων δυτικά της Κάλης.

Ευρίσκεται επί των βόρειων ακτών της σημερινής Τουρκίας, στις εκβολές του ομώνυμου ποταμού.

## Παραπομπές


Κατηγορία:Αρχαίες πόλεις της Βιθυνίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ιστορία της Επαρχίας του Ζονγκουλντάκ
Ελαιούς Καρίας

Ο **Ελαιούς** ήταν πόλη επί των ακτών του Κόλπου της Δωρίδας, στην αρχαία Δωρίδα της Μικράς Ασίας, όπως αναφέρεται από τον Πλίνιο τον Πρεσβύτερο. Η τοποθεσία της, αργότερα, βρισκόταν εντός της περιοχής της Καρίας, ενώ, σήμερα, βρίσκεται εντός της Τουρκίας. Προσπάθεια έχει γίνει μεταξύ ακαδημαϊκών προκειμένου να αποδειχθεί ποιον κόλπο ο Πλίνιος κατονομάζει ως Κόλπο της Δωρίδας, με πιθανότερο εξ'αυτών να είναι ο Κεραμεικός Κόλπος. 

## Παραπομπές


Κατηγορία:Αρχαίες πόλεις της Καρίας
Κατηγορία:Εγκαταλελειμμένοι οικισμοί στην Τουρκία
Κατηγορία:Χαμένες αρχαίες πόλεις
Δημήτριος Κουντουριώτης

Ο **Δημήτριος Κουντουριώτης** (; - 13 Μαρτίου 1858) ήταν Έλληνας πολιτικός.

## Βιογραφικά στοιχεία

Γεννήθηκε στην Ύδρα και ήταν γιος του Λάζαρου Κουντουριώτη. Καταγόταν από την οικογένεια Κουντουριώτη και αδέλφια του ήταν οι Παντελής Κουντουριώτης και Μαρία Κουντουριώτη, σύζυγος Δημητρίου Βούλγαρη.

Στις εκλογές του 1847 εξελέγη βουλευτής Ύδρας. Τον Σεπτέμβριο του 1854 διορίστηκε γερουσιαστής, θέση στην οποία παρέμεινε μέχρι τον θάνατό του. Παράλληλα από το 1844 έως το 1858 διετέλεσε δήμαρχος Ύδρας.

Απεβίωσε στις 13 Μαρτίου 1858.

## Παραπομπές


Κατηγορία:Βουλευτές Ύδρας
Δημητριος
Κατηγορία:Έλληνες γερουσιαστές
Κατηγορία:Δήμαρχοι Ύδρας
Μαγκαντάν (αποσαφήνιση)

Ο όρος **Μαγκαντάν** μπορεί να αναφέρεται στα παρακάτω:

* Μαγκαντάν, πόλη της Ρωσίας
* Περιφέρεια Μαγκαντάν, περιφέρεια (ομοσπονδιακό υποκείμενο) της ανατολικής Ρωσίας
Ουώρεν Χάρντινγκ

Ο **Ουώρεν Χάρντινγκ** (, 18 Ιουνίου 1924 - 27 Φεβρουαρίου 2002) ήταν ένας από τους πιο επιτυχημένους Αμερικανούς αναρριχητές βράχων της δεκαετίας του 1950 και της δεκαετίας του '70. Ήταν ο ηγέτης της πρώτης ομάδας που ανέβηκε στο Ελ Καπιτάν, το 1958. Εκεί ανέβηκαν στη κορυφή 880 μέτρων του βράχου, ο οποίος είναι από τους μεγαλύτερους μονόλιθους γρανίτη στον κόσμο. Ο Χάρντιγκ αναρριχήθηκε σε πολλές άλλες πρώτες αναχωρήσεις στο Γιοσέμιτι (28 περίπου) και επίσης έκανε τις πρώτες αληθινές αναβαθμίσεις στη Σιέρρα Νεβάδα της Καλιφόρνιας.

## Εξωτερικοί σύνδεσμοι
*Downward Bound: A Mad! Guide to Rock Climbing
*Obituary from Vagabond Surf
*Recollections
*Obituary by Roger Derryberry at Hueco Tanks webpage
*Pictures of Warren Harding from Yosemite Climbing Association
*Pictures of Nose 1st Ascent from Yosemite Climbing Association
* More pictures of Yosemite Big Walls in the 1960s by Harding's Early 1960s Partner Glen Denny

## Παραπομπές


Κατηγορία:Αμερικανοί ορειβάτες
Αγία Σοφία (Ιζνίκ)

Η **Αγία Σοφία** είναι εκκλησία της βυζαντινής περιόδου στη Νίκαια (σημερινό Ιζνίκ) της Τουρκίας.

Η εκκλησία της Αγίας Σοφίας ανεγέρθηκε από τον Ιουστινιανό Α΄ στο μέσον της πόλεως, κατά την διάρκεια του 6ου αιώνα. Εντός του συγκεκριμένου κτιρίου έλαβε χώρα η Δεύτερη Σύνοδος της Νίκαιας, το 787, προκειμένου να θέσει τέλος στην πρώτη περίοδο της Εικονομαχίας.

Ξύλινης οροφής βασιλική, με κεντρικό κλίτος και δύο πλευρικές πτέρυγες, ανοικοδομήθηκε ολίγον καιρό μετά από σεισμό το 1065, ωστόσο υπέστη σημαντικές τροποποιήσεις μετά την μετατροπή της σε τζαμί. Προ της τροποποίησής της διέθετε δύο σειρές τριπλών στοών, υποστηριζόμενων από κίονες οι οποίοι στήριζαν τοίχο, ο οποίος περιελάμβανε πέντε παράθυρα.

Μετατράπηκε σε τζαμί το 1331 μετά την άλωση της Νίκαιας από τον γιο του Οσμάν Α΄ ή Οθμάν, ιδρυτή και πρώτου σουλτάνου της Οθωμανικής Αυτοκρατορίας (1299-1326), τον  Ορχάν που ήταν ο δεύτερος σουλτάνος της Οθωμανικής Αυτοκρατορίας (1326-1362), ενώ συνέχισε να λειτουργεί ως τέτοιο έως την μετατροπή της σε μουσείο το 1935. Τον Νοέμβριο του 2011, μετατράπηκε εκ νέου σε τζαμί. 

## Παραπομπές



Κατηγορία:Τζαμιά στην Τουρκία
Κατηγορία:Κτίρια του Ιουστινιανού Α΄
Κατηγορία:Βυζαντινές εκκλησίες στην Τουρκία
Κατηγορία:Πρώην εκκλησίες στην Τουρκία
Κατηγορία:Νίκαια (Βιθυνία)
Κατηγορία:Εκκλησίες του 6ου αιώνα
Κατηγορία:Κτίρια και κατασκευές στην Επαρχία Προύσας
Κρουσίνο Β΄ Σομμαρίπα

Ο **Κρουσίνο Β΄ Σομμαρίπα** (πέθανε περί το 1500) ήταν μέλος από την Οικογένεια Σομμαρίπα και Άρχοντας της Άνδρου (1468 - περί το 1500). Ο Κρουσίνο Β΄ ήταν δεύτερος γιος του Κυρίου της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Διαδέχθηκε στην Άνδρο (1468) τον μεγαλύτερο αδελφό του Τζιοβάνι Σομμαρίπα που έπεσε σε μάχη ύστερα από επιδρομή των Οθωμανών όταν ξέσπασε ο Πρώτος Βενετοτουρκικός πόλεμος (1463 - 1479). Τέσσερα πλοία επιτέθηκαν στο νησί, οι Οθωμανοί θανάτωσαν τον βαρόνο Τζιοβάνι Σομμαρίπα και απέκτησαν αμέτρητους αιχμαλώτους και λάφυρα αξίας 15.000 δουκάτων. Οι Τούρκοι επιτέθηκαν ξανά στο νησί δυο χρόνια αργότερα (1470), αιχμαλώτισαν ολόκληρο τον πληθυσμό αφήνοντας την Άνδρο μόνο με 2.000 κατοίκους.. Η Οικογένεια Σομμαρίπα παρά τις πανωλεθρίες διατήρησε την κυριαρχία της στην Άνδρο και την Πάρο, τα νησιά ήταν από τα πλουσιότερα στο Αιγαίο σε τέτοιο βαθμό που οι κυβερνήτες τους διεκδικούσαν τον τίτλο του δούκα για τον εαυτό τους με ανεξαρτητοποίηση από το δουκάτο του Αρχιπελάγους.

## Παραπομπές
 		


## Πηγές

*Setton, Kenneth M. (1978). The Papacy and the Levant (1204–1571), Volume II: The Fifteenth Century. Philadelphia: The American Philosophical Society
*Miller, William (1908). The Latins in the Levant, a History of Frankish Greece (1204–1566)

Κατηγορία:Οικογένεια Σομμαρίπα
Κατηγορία:Άρχοντες της Άνδρου
Κοινοτικά υποστηριζόμενη γεωργία

μικρογραφία|Κοινοτικά Υποστηριζόμενη Γεωργία.
Η **Κοινοτικά Υποστηριζόμενη Γεωργία** (ΚΥΓ) αποτελεί μία εναλλακτική μορφή οργάνωσης των  αγροτροφικών δικτύων και  αναφέρεται σε ένα σύνολο σχέσεων, που συνδέουν τη διακίνηση  αγροτικών αγαθών, από τον παραγωγό απευθείας στον καταναλωτή. Συγκεκριμένα, αποτελεί ένα σύστημα βάσει του οποίου διανέμεται στον καταναλωτή, συνήθως σε εβδομαδιαία βάση, ένα καλάθι, που περιλαμβάνει προϊόντα αγροτικής εκμετάλλευσης, όπως  φρέσκα φρούτα και λαχανικά, από έναν παραγωγό ή μία ομάδα παραγωγών που βρίσκεται σε κοντινή περιοχή. 

Τα συναλλασσόμενα μέρη, δηλαδή ο παραγωγός και ο καταναλωτής, συμφωνούν εξαρχής για την ποσότητα του καλαθιού,  τα είδη που θα περιλαμβάνει και σε ποια τιμή, ώστε η συναλλαγή να είναι δίκαιη και ωφέλιμη και για τα δύο μέρη.

Μέσω της ΚΥΓ, το ρίσκο της παραγωγής διαμοιράζεται μεταξύ παραγωγού και καταναλωτή, ενώ επιπλέον, ο παραγωγός δύναται να εξασφαλίσει ικανό μέρος του κεφαλαίου που απαιτείται για την παραγωγή, στις περιπτώσεις όπου συμφωνείται η προπληρωμή του καλαθιού.

Από τη μεριά του ο καταναλωτής εξασφαλίζει φρέσκα προϊόντα βιολογικής καλλιέργειας και υψηλής διατροφικής αξίας, σε χαμηλή τιμή, εφόσον δεν υπάρχει η διαμεσολάβηση μεσαζόντων. 

Στα ευρύτερα πλεονεκτήματα της ΚΥΓ περιλαμβάνονται η στήριξη των μικρών καλλιεργητών, η προώθηση πρακτικών καλλιέργειας με σεβασμό στο περιβάλλον και στη βιοποικιλότητα, ενώ  αναπτύσσονται δεσμοί μεταξύ παραγωγών και  καταναλωτών σε τοπικό επίπεδο, ενισχύοντας τις σχέσεις αλληλεγγύης σε μία κοινότητα.

Από την άλλη μεριά, τα προβλήματα που μπορεί να ανακύψουν μέσω της ΚΥΓ και έχουν αναφερθεί στη διεθνή βιβλιογραφία, αφορούν  την καθιέρωση εξαιρετικά χαμηλών τιμών, που καταλήγουν στην αυτό-εκμετάλλευση των παραγωγών, την ελλιπή συμμετοχή και το μικρό ενδιαφέρον των καταναλωτών, την αδυναμία πρόσβασης ορισμένων κοινωνικών στρωμάτων που βρίσκονται σε δυσμενή θέση κ.α.

Η ΚΥΓ, θεωρείται ότι έχει τις ρίζες της στην Ιαπωνία, μέσω του κινήματος Teikei, το οποίο οργανώθηκε τη δεκαετία του ’70 από μητέρες που ανησυχούσαν για την ποιότητα της τροφής που σίτιζαν τα παιδιά τους. Έτσι, συμφώνησαν με καλλιεργητές να προπληρώνουν τα προϊόντα τους, υπό την προϋπόθεση αυτά να είναι βιολογικά.

Εξαιτίας της ίδιας ανησυχίας για την ποιότητα της τροφής, το κίνημα αυτό εμφανίστηκε συγχρόνως και στην Ευρώπη, κυρίως την κεντρική, αργότερα κατά τα μέσα της δεκαετίας του ’80 στις ΗΠΑ, όπου υιοθετήθηκε και ο όρος Κοινοτικά Υποστηριζόμενη Γεωργία. Στη Γαλλία εμφανίστηκε το 2000, με τη μορφή των δικτύων AMAP,  ενώ στην Ελλάδα πρωτοεμφανίστηκε μόλις το  2010-2011.

Κατά τον D. Bollier, η Κοινοτικά Υποστηριζόμενη Γεωργία αποτελεί ένα εκ των ποικίλων και πολύμορφων κοινωνικών κοινών, τα οποία αποτελούν το αποτέλεσμα της φυσικής τάσης των ανθρώπων προς τη συνεργασία.

## Πηγές

Κατηγορία:Κοινότητα
Κατηγορία:Αγροτική οικονομία
Κατηγορία:Γεωργία (δραστηριότητα)
Κατηγορία:Συνεταιρισμοί
Κατηγορία:Αγροοικολογία
Κατηγορία:Αγροτική ανάπτυξη